|  |  |
| --- | --- |
|  | **Βαθμός Ασφαλείας:**  **Να διατηρηθεί μέχρι:** |
| ΕΛΛΗΝΙΚΗ ΔΗΜΟΚΡΑΤΙΑ  **ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ** |  |
| **ΓΕΝΙΚΗ Δ/ΝΣΗ ΔΙΟΙΚΗΣΗΣ** | **Μαρούσι, 10/09/2014** |
| Α/ΘΜΙΑΣ & Β/ΘΜΙΑΣ ΕΚΠ/ΣΗΣ | **Αρ.Πρωτ. 143453/Δ2** |
| **ΔΙΕΥΘΥΝΣΗ** **ΠΡΟΣ/ΚΟΥ Β/ΘΜΙΑΣ ΕΚΠ/ΣΗΣ** | **Βαθμός Προτερ. ΕΞΑΙΡ. ΕΠΕΙΓΟΝ** |
| **ΤΜΗΜΑ** **Γ΄** |  |
| Ταχ. Δ/νση: Ανδρέα Παπανδρέου 37  Τ.Κ. – Πόλη: 151 80 ΜΑΡΟΥΣΙ  Ιστοσελίδα: [www.minedu.gov.gr](http://www.minedu.gov.gr)  Πληροφορίες: N. Κονδύλης **🕿** 210 3442126  e-mail: [dprb@](mailto:dprb@)[minedu.gov.gr](http://www.minedu.gov.gr) | **ΠΡΟΣ: Διευθύνσεις Β/θμιας Εκπ/σης**    **ΚΟΙΝ: Περιφερειακές Διευθύνσεις Εκπ/σης**  **Έδρες τους.** |

**ΘΕΜΑ: Aποσπάσεις εκπαιδευτικών Δ.Ε. από ΠΥΣΔΕ σε ΠΥΣΔΕ για το διδακτικό έτος 2014-2015.**

Σε συνέχεια προηγούμενων οδηγιών της υπηρεσίας μας σχετικά με τις αιτήσεις απόσπασης εκπαιδευτικών Δευτεροβάθμιας Εκπαίδευσης από ΠΥΣΔΕ σε ΠΥΣΔΕ, **παρακαλούμε να καταχωριστούν στο ΟΠΣΥΔ** **μέχρι την Παρασκευή, 12 Σεπτεμβρίου 2014, ώρα 15:00 :**

1. Τυχόν **εκπρόθεσμες ή νέες αιτήσεις** **απόσπασης** που έχουν υποβληθεί στη Διεύθυνσή σας.
2. **Επανεξετάσεις** αιτήσεων απόσπασης που δεν έχουν ικανοποιηθεί. Για την καταχώριση των επανεξετάσεων αρκεί η **ενεργοποίηση** των ήδη καταχωρισμένων αιτήσεων απόσπασης, οι οποίες επί του παρόντος εμφανίζονται στο σύστημα ως απενεργοποιημένες.
3. **Τροποποιήσεις** **αιτήσεων απόσπασης** που δεν έχουν ικανοποιηθεί και οι εκπαιδευτικοί επιθυμούν να επανεξεταστούν αφού τροποποιηθεί η αρχική αίτηση.

Τόσο οι **επανεξετάσεις** όσο και οι **τροποποιήσεις** των ήδη καταχωρισμένων αιτήσεων απόσπασης μπορούν να πραγματοποιηθούν **μόνο από τη ΔΔΕ της υποβολής και καταχώρισης της αρχικής αίτησης απόσπασης** των εκπαιδευτικών, συνεπώς είναι αναγκαία η συνεννόηση με τον βέλτιστο και ταχύτερο τρόπο μεταξύ των Δ/νσεων Β/θμιας Εκπαίδευσης.

Έως τη **Δευτέρα, 15 Σεπτεμβρίου 2014, ώρα 10:00,** όλες οι Δ/νσεις Β/θμιας Εκπ/σης θα πρέπει να ελέγξουν τυχόν νέες αιτήσεις εκπαιδευτικών αρμοδιότητάς τους ως προς το κώλυμα απόσπασης, σύμφωνα με τα οριζόμενα στην αριθμ. πρωτ. 95303/Δ1/19.06.2014 εγκύκλιο αποσπάσεων.

Υπενθυμίζουμε ότι οι **ενστάσεις επί των αποσπάσεων** καθώς και **οι αιτήσεις ανάκλησης απόσπασης** θα πρέπει να έχουν ήδη διαβιβαστεί στην υπηρεσία μας, σύμφωνα με τις οδηγίες στο από 02.09.2014 ηλεκτρονικό μας μήνυμα.

**Επισημαίνουμε εκ νέου ότι αιτήσεις (νέες, επανεξέτασης, τροποποίησης) απόσπασης που τυχόν έχουν αποσταλεί στο Τμήμα μας δε θα ληφθούν υπόψη.**

Τέλος, σημειώνεται ότι τα προαναφερόμενα ισχύουν μόνο για τις αιτήσεις απόσπασης από ΠΥΣΔΕ σε ΠΥΣΔΕ και όχι για επανεξετάσεις αιτήσεων απόσπασης σε φορείς και υπηρεσίες του ΥΠΑΙΘ.

**Ο ΑΝΑΠΛ. ΠΡΟΪΣΤΑΜΕΝΟΣ**

**ΤΡΙΑΝΤΑΦΥΛΛΟΣ ΜΕΪΜΑΡΗΣ**

**Εσωτ. Διανομή: Δ/νση Π.Δ.Ε. , Τμήμα Γ΄**